ddrg/super_eurlex huggingface dataset:
(8)

On tärkeää, että keskipitkän aikavälin vaikutukset, joita Yhdistyneen kuningaskunnan unionista eroamisella on yhteyksiin ja liikennevirtoihin, erityisesti liikennevirtojen mahdolliseen siirtymiseen, otetaan huomioon Verkkojen Eurooppa -välineen korvaavaa välinettä suunniteltaessa ja Euroopan parlamentin ja neuvoston asetuksen (EU) N:o 1315/2013 (5) arvioinnissa. Komission olisi sen vuoksi suoritettava vuoteen 2021 mennessä asetuksen (EU) N:o 1315/2013 aikaistettu uudelleentarkastelu niiden tavaravirtojen muutosten huomioon ottamiseksi, joita saattaa ilmetä Yhdistyneen kuningaskunnan erottua unionista.
(6)

Asetuksen (EY) N:o 297/95 12 artiklan mukaisesti maksut on saatettava ajan tasalle 1 päivästä huhtikuuta 2019. Sen vuoksi on aiheellista, että tämä asetus saatetaan voimaan kiireellisesti ja että sitä sovelletaan kyseisestä päivämäärästä alkaen,
(6)

Jotta tulliviranomaiset voivat tehdä kunnollisen riskianalyysin ja asianmukaiset riskiin perustuvat tarkastukset, on tarpeen varmistaa, että talouden toimijat antavat niille muita tavaroita kuin unionitavaroita koskevat saapumista edeltävä tiedot saapumisen yleisilmoituksen muodossa. Jos saapumisen yleisilmoitusta ei ole annettu ennen tavaroiden tuomista unionin tullialueelle ja ilmoituksen antamista koskevasta velvoitteesta ei ole luovuttu, talouden toimijoiden olisi annettava tulli-ilmoituksissaan tai väliaikaisen varastoinnin ilmoituksissaan ne tiedot, jotka tavallisesti sisältyvät saapumisen yleisilmoituksiin. Tällaisissa tapauksissa tulli-ilmoitus tai väliaikaisen varastoinnin ilmoitus olisi voitava antaa saapumisen yleisilmoituksen sijaan ainoastaan, jos tulliviranomaiset, joille tavarat esitetään, sen sallivat. Jos tulliviranomaisten on mitätöitävä väliaikaisen varastoinnin ilmoitus sen vuoksi, että ilmoituksen kattamia tavaroita ei ole esitetty tullille, kyseinen ilmoitus olisi mitätöitävä viipymättä sen jälkeen, kun ilmoituksen antamisesta on kulunut 30 päivää, eikä 30 päivän kuluessa, sillä tavarat on esitettävä tullille kyseisen määräajan kuluessa.
(10)

KNF:n arvio osoittaa, että wiboria käytetään viitekorkona 60 prosentissa kaikista kotitalouksille Puolassa myönnetyistä lainoista ja 70,1 prosentissa kiinnityksistä. Vuodesta 2013 wiborin käyttö myönnetyissä kiinnityksissä on noussut 98,5 prosenttiin. Lisäksi wiboria käytetään kuponkimaksujen viitekorkona lähes 26 prosentissa Puolan joukkovelkakirjojen kokonaisnimellisarvosta. KNF esitti myös tietoja, jotka osoittavat, että wiboria käytetään OTC-korkojohdannaisten viitekorkona 366 miljardin euron liikkeessä olevan nimellismäärän osalta. KNF päätteli lopuksi tutkimuksen perusteella, että wiboria käytetään viitekorkona sijoitusrahastoissa, joiden varojen nettoarvo on yhteensä 2,6 miljardia euroa. Wiboriin perustuvien rahoitusvälineiden ja rahoitussopimusten kokonaisarvo on sen vuoksi suurempi kuin Puolan bruttokansantuote. Arvioinnissa päädyttiin siihen, että wibor on erittäin tärkeä Puolan rahoitusvakauden ja markkinoiden eheyden kannalta ja sen lakkaaminen tai epäluotettavuus voisi aiheuttaa merkittäviä haittavaikutuksia Puolan rahoitusmarkkinoiden toimintaan sekä yrityksiin ja kuluttajiin, koska sitä käytetään lainoissa, kulutusluottotuotteissa ja sijoitusrahastoissa.
(3)

Ellei asiasta ole annettu erityisiä säännöksiä, Yhdistyneen kuningaskunnan eroamisella unionista olisi se vaikutus, että asetuksen (EU) N:o 648/2012 1 artiklan 4 kohdan a alakohdassa säädettyä poikkeusta, joka koskee Euroopan keskuspankkijärjestelmän (EKPJ) jäseniä, muita vastaavaa toimintaa harjoittavia jäsenvaltioiden elimiä sekä muita unionin julkisia elimiä, joiden vastuulla on julkisen velan hoito tai jotka osallistuvat sen hoitoon unionissa, ei enää sovelleta Yhdistyneen kuningaskunnan keskuspankkiin eikä Yhdistyneessä kuningaskunnassa oleviin muihin julkisiin elimiin, joiden vastuulla on julkisen velan hoito tai jotka osallistuvat sen hoitoon.
(4)

Kun siis otetaan huomioon nämä Ison-Britannian ja Pohjois-Irlannin yhdistyneen kuningaskunnan antamat erityistakeet ja jotta vältettäisiin tarpeettomat kaupan häiriöt eroamispäivän jälkeen, Yhdistynyt kuningaskunta ja tietyt sen kruunun alaiset alueet olisi sisällytettävä sarakkeisiin A, B ja C asetuksen (EU) N:o 605/2010 liitteessä I vahvistetussa luettelossa kolmansista maista ja alueista sekä niiden osista, joista ihmisravinnoksi tarkoitettujen raakamaito-, maitotuote-, ternimaito- ja ternimaitotuotteiden erien tuonti unioniin on sallittua.
(7)

On tarpeen tehdä tehokkaiden ratkaisujen toteuttaminen markkinatoimijoille helpommaksi niin nopeasti kuin mahdollista. Tästä syystä Euroopan pankkiviranomainen, Euroopan vakuutus- ja lisäeläkeviranomainen ja Euroopan arvopaperimarkkinaviranomainen ovat analysoineet mahdolliset asiaan liittyvät kustannukset ja hyödyt mutta eivät ole järjestäneet avointa julkista kuulemista, josta säädetään Euroopan parlamentin ja neuvoston asetuksen (EU) N:o 1093/2010 (5) 10 artiklan 1 kohdan toisessa alakohdassa, Euroopan parlamentin ja neuvoston asetuksen (EU) N:o 1094/2010 (6) 10 artiklan 1 kohdan toisessa alakohdassa ja Euroopan parlamentin ja neuvoston asetuksen (EU) N:o 1095/2010 (7) 10 artiklan 1 kohdan toisessa alakohdassa. Samasta syystä tämän asetuksen olisi tultava voimaan seuraavana päivänä sen jälkeen, kun se on julkaistu,
(7)

Tehokkaiden ratkaisujen toteuttaminen on tarpeen tehdä markkinatoimijoille helpommaksi niin nopeasti kuin mahdollista. Tästä syystä Euroopan arvopaperimarkkinaviranomainen on analysoinut asiaan mahdollisesti liittyviä kustannuksia ja hyötyjä, mutta ei ole järjestänyt Euroopan parlamentin ja neuvoston asetuksen (EU) N:o 1095/2010 (7) 10 artiklan 1 kohdan toisen alakohdan mukaista avointa julkista kuulemista. Samasta syystä tämän asetuksen olisi tultava voimaan seuraavana päivänä sen jälkeen, kun se on julkaistu,
”81.

MINISTRY OF YOUTH, DIRECTORATE GENERAL OF PLANNING AND FOLLOW UP, IMPORT SECTION. Osoite: P.O. Box 19055, Palestine Street, near Al-Shaab Stadium, Bagdad, Irak.”
4)

Yksi tai useampi rautatieyritys voi yhteistyössä yhden tai useamman rataverkon haltijan, jäljempänä ’hakijat’, kanssa toteuttaa pilottihankkeita, joissa testataan vaihtoehtoisia keinoja 1 kohdassa vaaditun tehokkaan viestinnän varmistamiseksi. Seuraavaa menettelyä sovelletaan: a) hakijoiden on yksilöitävä kyseessä olevat verkon osat ja kyseisten palvelujen luonne, pilottihankkeen alustava kesto ja erityisesti i) tarkennettava pilottihankkeen soveltamisala; ii) mainittava, mitä vaihtoehtoista kielitaitoa ne ehdottavat sovellettavaksi; iii) kuvattava, mitä lisävälineitä ne aikovat käyttää viestinnän tukena rutiini-, vajaatoiminta- ja hätätilanteissa; iv) osoitettava, miten vaihtoehtoinen kielitaito ja lisävälineet varmistavat vähintään vastaavan turvallisuustason 1 kohdan vaatimusten täyttämiseksi kaikilta osin, silloin kun ne on sisällytetty niiden vastaaviin turvallisuusjohtamisjärjestelmiin (*1); v) selostettava, miten ne toteuttavat pilottihanketta turvallisuusjohtamisjärjestelmässään, mukaan lukien koulutusohjelmat ja tulosten dokumentointi; ja vi) kuultava kyseeseen tulevan henkilöstön edustajia hakemuksen valmisteluprosessissa. b) Hakijoiden on pyydettävä yhden tai useamman yhtenäisen turvallisuustodistuksensa tai turvallisuuslupansa myöntäneiden asianomaisten kansallisten turvallisuusviranomaisten ja Euroopan unionin rautatieviraston lausunto, jos se on turvallisuustodistuksia myöntävä elin, jäljempänä ’luvan myöntäjä tai luvan myöntäjät’. Kunkin luvan myöntäjän on annettava lausunto siitä, varmistetaanko vaihtoehtoisilla keinoilla vähintään vastaava turvallisuustaso 1 kohdan vaatimusten täyttämiseksi kaikilta osin, 60 päivän kuluessa päivästä, jona viimeisin asianomainen luvan myöntäjä on vastaanottanut pyynnön. Jos mukana on useita luvan myöntäjiä, niitä kannustetaan yhteistyöhön ja koordinoinnin varmistamiseen. Lausunnoissa arvioidaan erityisesti, täyttyvätkö seuraavat edellytykset: i) ehdotettu vaihtoehtoinen kielitaito ja muut viestintävälineet riittävät varmistamaan tehokkaan viestinnän asianomaisten kuljettajien ja rataverkon haltijan henkilöstön välillä rutiini-, vajaatoiminta- ja hätätilanteissa; ii) hakijoiden turvallisuusjohtamisjärjestelmiä on mukautettu vaihtoehtoisen kielitaidon ja muiden viestintävälineiden käyttämistä varten; iii) hakijat ovat toimittaneet näyttöä siitä, että näitä välineitä on testattu todellisissa toimintaolosuhteissa ja mukana on ollut sellaisia kuljettajia, jotka täyttävät 2 kohdan mukaiset kielitaitovaatimukset; iv) koko asianomainen henkilöstö on saanut asianmukaisen koulutuksen rautatieyrityksen ja rataverkon haltijan turvallisuusjohtamisjärjestelmien kautta. Jos lausunnot ovat eriäviä, sovelletaan 5 kohdan toisen alakohdan säännöksiä. c) Hakijoiden on toimitettava yhdessä komissiolle 2 kohdasta poikkeamista koskeva hakemus, johon sisältyy luvan myöntäjän tai luvan myöntäjien lausunnot sekä yksityiskohtainen kuvaus pilottihankkeesta, johon lausunnot perustuvat. Vaihtoehtoisesti hankkeen osallistujat voivat nimetä keskuudestaan koordinaattorin, joka voi toimittaa yhteisen hakemuksen hankkeen kaikkien osallistujien puolesta.
(4)

Korvataan taulukon alaviite (f) seuraavasti: ”(f) Jos ajoneuvon valmistaja ilmoittaa, että ajoneuvo soveltuu kuorman vetoon (direktiivin 2007/46/EY liitteessä I oleva 2.11.5 kohta), ja jos jokin soveltuvan mekaanisen kytkentälaitteen osa – riippumatta siitä, onko se asennettu kyseisentyyppiseen moottoriajoneuvoon – voisi (osittainkaan) peittää mitään valaisinkomponenttia ja/tai takarekisterikilven asentamiselle ja kiinnittämiselle varattua tilaa, sovelletaan seuraavaa: — moottoriajoneuvon käyttöoppaassa (esim. ajoneuvon käyttäjän käsikirjassa) on selvästi täsmennettävä, että sellaisen mekaanisen kytkentälaitteen asentaminen, jota ei voida helposti irrottaa tai siirtää, ei ole sallittua, — lisäksi käyttöoppaassa on selvästi täsmennettävä, että jos mekaaninen kytkentälaite asennetaan, se on aina irrotettava tai siirrettävä, kun se ei ole käytössä, ja — kun kyseessä on UNECE-säännön nro 55 mukainen ajoneuvojärjestelmän tyyppihyväksyntä, on varmistettava, että irrottamista, siirtämistä ja/tai vaihtoehtoista sijaintia koskevia määräyksiä noudatetaan täysimääräisesti myös valaisimien asennuksen ja takarekisterikilven asentamiselle ja kiinnittämiselle varatun tilan osalta.”
(3)

Direktiivin 2011/16/EU 20 artiklan 5 kohdan toisessa alakohdassa säädetään, että vakiolomakkeessa ei saa olla enempää tietojenvaihdon osia kuin mitä direktiivin 2011/16/EU 8 ab artiklan 14 kohdassa luetellaan eikä muita asiaankuuluvia aloja, jotka liittyvät 8 ab artiklan mukaisten tavoitteiden saavuttamisen kannalta tarvittaviin osiin. Raportoitavia rajatylittäviä järjestelyjä koskevan pakollisen automaattisen tietojenvaihdon tehokkuuden varmistamiseksi erityisesti silloin, kun tiedot toimittaa todennäköisesti useampi kuin yksi välittäjä tai asiaankuuluva verovelvollinen, on välttämätöntä lisätä vakiolomakkeeseen kenttä, jossa on raportoitavan rajatylittävän järjestelyn viitenumero. Jos useampi kuin yksi välittäjä tai asiaankuuluva verovelvollinen on velvollinen toimittamaan tiedot, kaikessa samaa järjestelyä koskevassa tietojenvaihdossa olisi käytettävä yhtä ainoaa viitenumeroa, jotta nämä tietojenvaihdot voidaan yhdistää keskusrekisterissä yhteen järjestelyyn.
(1)

Euroopan parlamentin ja neuvoston asetuksessa (EU) N:o 167/2013 (3) säädettyjä luokkien T1 ja T2 ajoneuvojen kuvauksia on tarpeen selventää siltä osin kuin on kyse kuljettajaa lähinnä olevan akselin sijainnista traktoreissa, joissa on kääntyvä ohjauspaikka, ja painopisteen korkeuden laskentamenetelmästä. Luokan T2 ajoneuvojen kuvauksissa olisi viitattava maailmanlaajuisesti sovellettaviin standardeihin, joissa määritetään traktorin painopiste, jotta ajoneuvojen painopisteen korkeus voitaisiin määrittää tarkasti ja yhdenmukaisesti.
2)

Lisätään artikla seuraavasti: ”28 a artikla Koekalastus 1. Vuonna 2019 jäsenvaltiot saavat osallistua Dissostichus spp. -lajien pitkälläsiimalla harjoitettavaan koekalastukseen SPRFMO-yleissopimusalueella ainoastaan, jos SPRFMO on hyväksynyt niiden tällaista kalastusta koskevan hakemuksen, johon sisältyy kalastuksen toimintasuunnitelma ja sitoumus toteuttaa tiedonkeruusuunnitelma. 2. Kalastusta saa harjoittaa ainoastaan liitteessä I J määritellyissä tutkimusosuuksissa. Kalastus on kielletty alle 750 metrin syvyydessä ja yli 2 000 metrin syvyydessä. 3. TAC vahvistetaan liitteessä I J. Kalastus on rajoitettava yhteen kalastusmatkaan, jonka enimmäiskesto on 21 peräkkäistä päivää ja jossa koukkujen enimmäismäärä on 5 000 koukkua laskua kohti ja jossa laskuja on enintään 20 tutkimusosuutta kohti. Kalastus on lopetettava, kun TAC on saavutettu tai kun 100 laskua on laskettu ja nostettu, sen mukaan kumpi tapahtuu aiemmin.”
b)

sinä päivänä, joka on seuraavista päivistä myöhäisempi, jos asetuksen (EU) N:o 648/2012 4 artiklan soveltamiseksi on annettu mainitun asetuksen 13 artiklan 2 kohdan nojalla vastaavuuspäätös, joka kattaa tämän asetuksen liitteessä tarkoitetut OTC-johdannaissopimukset kyseisen kolmannen maan osalta: i) 60 päivän kuluttua sen päätöksen voimaantulopäivästä, joka on annettu asetuksen (EU) N:o 648/2012 4 artiklan soveltamiseksi mainitun asetuksen 13 artiklan 2 kohdan nojalla ja joka kattaa tämän asetuksen liitteessä tarkoitetut OTC-johdannaissopimukset kyseisen kolmannen maan osalta; ii) päivä, jona määritysvelvollisuus tulee voimaan 1 kohdan mukaisesti.”
KOMISSION TÄYTÄNTÖÖNPANOASETUS (EU) 2019/660,

annettu 24 päivänä huhtikuuta 2019,

asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan b alakohdan,

ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (2) ja erityisesti sen 5 artiklan 6 kohdan a alakohdan,

sekä katsoo seuraavaa:

(1) Komission asetuksessa (EY) N:o 1484/95 (3) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt sekä edustavat hinnat.

(2) Siipikarjanliha- ja muna-alan tuotteiden ja muna-albumiinin edustavien hintojen määrittämisen perustana olevien tietojen säännöllinen seuranta osoittaa, että on aiheellista muuttaa tiettyjen tuotteiden edustavat tuontihinnat ottaen huomioon hintojen vaihtelu alkuperän mukaan.

(3) Sen vuoksi asetusta (EY) N:o 1484/95 olisi muutettava.

(4) Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

ON HYVÄKSYNYT TÄMÄN ASETUKSEN:

1 artikla Korvataan asetuksen (EY) N:o 1484/95 liite I tämän asetuksen liitteellä.

2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä huhtikuuta 2019. Komission puolesta, puheenjohtajan nimissä Jerzy PLEWA Pääjohtaja Maatalouden ja maaseudun kehittämisen pääosasto

(1) EUVL L 347, 20.12.2013, s. 671.

(2) EUVL L 150, 20.5.2014, s. 1.

(3) Komission asetus (EY) N:o 1484/95, annettu 28 päivänä kesäkuuta 1995, siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta sekä asetuksen N:o 163/67/ETY kumoamisesta (EYVL L 145, 29.6.1995, s. 47).
(9)

Työtä olisi jatkettava 31 päivän joulukuuta 2020 jälkeen kolmen järjestelmäryhmän osalta. Ensimmäiseen ryhmään kuuluvat kansalliset sähköiset järjestelmät, jotka koskevat unionin tullialueelle tuotujen tavaroiden saapumistiedonantoja, esittämistä, väliaikaisen varastoinnin ilmoituksia ja tulli-ilmoituksia (mukaan lukien erityismenettelyt ulkoista jalostusmenettelyä lukuun ottamatta) ja joita on päivitettävä tai muokattava tiettyjen koodeksissa säädettyjen vaatimusten huomioon ottamiseksi, kuten sen huomioimiseksi, että kyseisiin järjestelmiin syötettäviä tietoja koskevat vaatimukset on yhdenmukaistettava. Toiseen ryhmään kuuluvat olemassa olevat sähköiset järjestelmät, joita on päivitettävä tiettyjen koodeksin edellyttämien seikkojen, kuten järjestelmiin syötettäviä tietoja koskevien vaatimusten yhdenmukaistamisen, ottamiseksi huomioon. Tähän ryhmään kuuluu kolme Euroopan laajuista järjestelmää (saapumisen yleisilmoituksia koskeva järjestelmä, ulkoista ja sisäistä passitusta koskeva järjestelmä ja unionin tullialueelta vietäviä tavaroita koskeva järjestelmä) ja kansallinen vientijärjestelmä (mukaan lukien kansallisia erityismenettelyjä koskevan järjestelmän vientiosa). Kolmanteen ryhmään kuuluu kolme uutta Euroopan laajuista sähköistä järjestelmää (mahdollisesta tai olemassa olevasta tullivelasta annettavaa vakuutta koskeva järjestelmä, tavaroiden tullioikeudellista asemaa koskeva järjestelmä ja keskitettyä tulliselvitystä koskeva järjestelmä). Komissio on laatinut yhteistyössä jäsenvaltioiden kanssa yksityiskohtaisen aikataulun näiden järjestelmien käyttöön ottamiseksi vuoden 2025 loppuun mennessä.
1)

Korvataan 51 artikla seuraavasti: ”51 artikla Euroopan unionin toiminnasta tehdyn sopimuksen 256 artiklan 1 kohdassa esitetystä säännöstä poiketen ainoastaan unionin tuomioistuimen toimivaltaan kuuluvat a) Euroopan unionin toiminnasta tehdyn sopimuksen 263 ja 265 artiklassa tarkoitetut kanteet, jotka jäsenvaltio nostaa i) säädöksestä, Euroopan parlamentin, Eurooppa-neuvoston tai neuvoston toimesta tai siitä, että yksi tai useampi näistä toimielimistä on laiminlyönyt ratkaisun tekemisen, lukuun ottamatta — neuvoston päätöksiä, jotka se on tehnyt Euroopan unionin toiminnasta tehdyn sopimuksen 108 artiklan 2 kohdan kolmannen alakohdan nojalla; — neuvoston toimia, jotka se on hyväksynyt Euroopan unionin toiminnasta tehdyn sopimuksen 207 artiklassa tarkoitetuista kauppaa suojaavista toimenpiteistä annetun neuvoston asetuksen perusteella; — neuvoston toimia, joilla se käyttää täytäntöönpanovaltaa Euroopan unionin toiminnasta tehdyn sopimuksen 291 artiklan 2 kohdassa tarkoitetulla tavalla; ii) komission Euroopan unionin toiminnasta tehdyn sopimuksen 331 artiklan 1 kohdan nojalla toteuttamasta toimesta tai siitä, että komissio on laiminlyönyt ratkaisun tekemisen; b) Euroopan unionin toiminnasta tehdyn sopimuksen 263 ja 265 artiklassa tarkoitetut kanteet, jotka unionin toimielin nostaa säädöksestä taikka Euroopan parlamentin, Eurooppa-neuvoston, neuvoston, komission tai Euroopan keskuspankin toimesta tai siitä, että yksi tai useampi näistä toimielimistä on laiminlyönyt ratkaisun tekemisen; c) Euroopan unionin toiminnasta tehdyn sopimuksen 263 artiklassa tarkoitetut kanteet, jotka jäsenvaltio nostaa komission toimesta, joka koskee unionin tuomioistuimen Euroopan unionin toiminnasta tehdyn sopimuksen 260 artiklan 2 kohdan toisen alakohdan tai 3 kohdan toisen alakohdan nojalla antaman tuomion täytäntöönpanon laiminlyöntiä.”
(1)

Komissio luokitteli täytäntöönpanoasetuksella (EU) N:o 113/2014 (2) laitteen (ns. suurnopeuskameran), joka on suunniteltu ottamaan kuvasarjoja ja jossa on haihtuva sisäinen muisti, johon kuvat voidaan väliaikaisesti tallentaa, CN-koodiin 8525 80 19 muuksi televisiokameraksi.
(2)

Euroopan parlamentin ja neuvoston asetuksessa (EU) 2019/216 (3) säädetään, että Yhdistyneen kuningaskunnan unionista eroamisen vuoksi tariffikiintiöt, jotka sisältyvät unionin myönnytyksiä ja sitoumuksia koskevaan luetteloon, joka on liitetty vuonna 1994 tehtyyn tullitariffeja ja kauppaa koskevaan yleissopimukseen, on jaettava unionin ja Yhdistyneen kuningaskunnan kesken siten, että perustana on mainitun asetuksen liitteessä esitetty EU27:n osuus kiintiön käytöstä.
(3)

Komission täytäntöönpanoasetuksen (EU) N:o 307/2012 (3) 5 artiklan 2 kohdan mukaan elintarviketurvallisuusviranomainen ottaa huomioon ainoastaan asiakirjat, jotka on toimitettu 18 kuukauden kuluessa sen päätöksen voimaantulopäivästä, jolla aine sisällytettiin asetuksen (EY) N:o 1925/2006 liitteessä III olevaan C osaan, ja katsoo, että tällainen asiakirja on pätevä asetuksen (EY) N:o 1925/2006 8 artiklan 5 kohdassa tarkoitetun päätöksen tekemiseksi.
LIITE

Poistetaan asetuksen (EY) N:o 881/2002 liitteessä I olevasta oikeushenkilöiden, ryhmien ja yhteisöjen luettelosta seuraava kohta:

”Djamat Houmat Daawa Salafia (alias a) DHDS, b) El-Ahouel, c) Djamaat Houmah Al-Dawah Al-Salafiat, d) Katibat el Ahouel). Osoite: Algeria: Lisätietoja: yhteyksiä Armed Islamic Group (GIA) ja Organization of Al-Qaida in the Islamic Maghreb -järjestöihin. 2 a artiklan 4 kohdan b alakohdassa tarkoitettu nimeämispäivä: 11.11.2003.”
(91)

Asetuksen (EY) N:o 2111/2005 8 artiklan 2 kohdassa todetaan, että päätöksiä on tarpeen tehdä nopeasti ja tarvittaessa kiireellisesti ottaen huomioon turvallisuusvaikutukset. Sen vuoksi on olennaisen tärkeää arkaluonteisten tietojen suojaamiseksi ja kaupallisten vaikutusten minimoimiseksi, että niitä lentoliikenteen harjoittajia, jotka on unionissa asetettu toimintakieltoon tai joiden toimintaa on rajoitettu, koskevan luettelon päivittämiseen liittyvät päätökset julkaistaan ja että ne tulevat voimaan heti hyväksymisen jälkeen.
KOMISSION TÄYTÄNTÖÖNPANOASETUS (EU) 2019/619,

annettu 17 päivänä huhtikuuta 2019,

rasvattoman maitojauheen vähimmäismyyntihinnan vahvistamisesta täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa kolmannessakymmenennessäviidennessä osatarjouskilpailussa

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),

ottaa huomioon Euroopan parlamentin ja neuvoston asetuksen (EU) N:o 1308/2013 soveltamissäännöistä julkisen intervention ja yksityisen varastoinnin tuen osalta 18 päivänä toukokuuta 2016 annetun komission täytäntöönpanoasetuksen (EU) 2016/1240 (2) ja erityisesti sen 32 artiklan,

sekä katsoo seuraavaa:

(1) Komission täytäntöönpanoasetuksella (EU) 2016/2080 (3) aloitettiin rasvattoman maitojauheen myynti tarjouskilpailumenettelyllä.

(2) Kolmannessakymmenennessäviidennessä osatarjouskilpailussa saadut tarjoukset huomioon ottaen olisi vahvistettava vähimmäismyyntihinta.

(3) Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa rasvattoman maitojauheen myyntiä koskevassa kolmannessakymmenennessäviidennessä osatarjouskilpailussa, jonka tarjousten jättöaika päättyi 16 päivänä huhtikuuta 2019, vähimmäismyyntihinta on 166,00 euroa 100 kilogrammalta.

2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä huhtikuuta 2019. Komission puolesta, puheenjohtajan nimissä Jerzy PLEWA Pääjohtaja Maatalouden ja maaseudun kehittämisen pääosasto

(1) EUVL L 347, 20.12.2013, s. 671.

(2) EUVL L 206, 30.7.2016, s. 71.

(3) Komission täytäntöönpanoasetus (EU) 2016/2080, annettu 25 päivänä marraskuuta 2016, rasvattoman maitojauheen myynnin aloittamisesta tarjouskilpailumenettelyllä (EUVL L 321, 29.11.2016, s. 45).